Nafarroako Parlamentuko Mahaiak, 2021eko abenduaren 13an eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Nafarroako Parlamentuak Errekonozimendu eta Erreparaziorako Batzorderako hautatu beharreko lau kide hautatzeko arauekin bat, zeinak 2021eko maiatzaren 31ko Mahaiko erabakiaren bidez onetsi baitziren (73. NPAO, 2021-06-01ekoa), honako hau ERABAKI DA:

**1.** Nafarroako Parlamentuak Errekonozimendu eta Erreparaziorako Batzorderako hautatu beharreko lau hautagaiak aldarrikatzea. Hona hautagaiak:

– Javier Miranda Erro jauna, EH Bildu Nafarroa talde parlamentarioak, Izquierda-Ezkerra talde parlamentario mistoak eta Podemos Ahal Dugu Nafarroa Foru parlamentarien elkarteak proposatuta.

– Marta Rodríguez Fouz andrea eta Mikel Berraondo López jauna, Nafarroako Alderdi Sozialista talde parlamentarioak proposatuak.

– Roldán Jimeno Aranguren jauna eta María Soledad Barber Burusco andrea, Geroa Bai talde parlamentarioak proposatuak.

**2.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2021eko abenduaren 13an

Lehendakaria: Unai Hualde Iglesias